
Škoda Kodiaq prináša cenové zvýhodnenie až 7 500 eur, predĺženú záruku a bezplatný servis na päť rokov

› Atraktívna ponuka na model Škoda Kodiaq prináša cenové zvýhodnenie až do výšky 7 500 eur
› Súčasťou ponuky je predĺžená záruka a bezplatný servis na 5 rokov alebo 100 000 kilometrov
› Ponuka spája nižšie obstarávacie náklady s množstvom výhod aj počas ďalších rokov používania

Bratislava, 28. júla 2026 – Škoda Auto Slovensko si pripravila pre zákazníkov atraktívnu ponuku na svoje najväčšie SUV. Model Škoda Kodiaq je dostupný s cenovým zvýhodnením až do výšky 7 500 eur, predĺženou zárukou a bezplatným servisom na 5 rokov alebo 100 000 kilometrov. Ponuka tak spája nižšie obstarávacie náklady s výhodami, ktoré majiteľom prinášajú väčšiu istotu aj počas ďalších rokov používania vozidla. Kodiaq zároveň ponúka bohatú výbavu už v základnom vyhotovení, pričom vrchol ponuky predstavuje výbavový stupeň Platinum s rozsiahlou výbavou zameranou na komfort, bezpečnosť a moderné technológie.
„Škoda Kodiaq ponúka priestor, komfort a všestrannosť, ktoré zákazníci ocenia pri každodenných cestách aj rodinných výletoch. Aktuálna ponuka k týmto vlastnostiam pridáva cenové zvýhodnenie až do výšky 7 500 eur, predĺženú záruku a bezplatný servis na päť rokov alebo 100 000 kilometrov. Zákazník tak získava praktické rodinné SUV spolu s výhodami, ktoré mu pomáhajú lepšie plánovať náklady spojené s jeho prevádzkou,“ uviedol Michal Čížek, vedúci predaja v spoločnosti Škoda Auto Slovensko.
Výhody pri kúpe aj počas používania vozidla
Cenové zvýhodnenie môže v rámci aktuálnej ponuky dosiahnuť až 7 500 eur. Jeho konkrétna výška závisí od zvolenej verzie vozidla. Súčasťou ponuky je zároveň predĺžená záruka na 5 rokov alebo 100 000 kilometrov a bezplatný servis na rovnaké obdobie.
Kombinácia týchto benefitov prináša výhodu už pri kúpe vozidla a pokračuje aj počas jeho ďalšieho používania. Predĺžená záruka poskytuje majiteľovi dlhšie obdobie istoty, zatiaľ čo bezplatný servis pomáha znižovať a lepšie plánovať pravidelné prevádzkové náklady.
Bohatá výbava už v základnom vyhotovení
Škoda Kodiaq ponúka už v základnom výbavovom stupni rozsiahly súbor bezpečnostných, komfortných a praktických prvkov. Už štandardná výbava obsahuje sedem airbagov, asistent zmeny jazdného pruhu, Turn Assist – asistent pri odbočovaní, ako aj Crossroad Assist, ktorý pomáha vodičovi pri prejazde križovatkou.
O dobrú viditeľnosť sa starajú LED predné a LED zadné svetlá, zatiaľ čo manévrovanie uľahčujú parkovacie senzory vpredu a vzadu spolu so zadnou parkovacou kamerou. Komfort na palube podporuje trojzónová automatická klimatizácia, multifunkčné otočné ovládače Smart Dials, bezdrôtové nabíjanie s výkonom 15 W pre dva mobilné telefóny a lakťové opierky vpredu aj vzadu.
Výbava Platinum ako vrchol ponuky
Vrcholom ponuky modelu Kodiaq je výbavový stupeň Platinum. Jeho súčasťou je interiér Suite s poťahmi sedadiel v kombinácii kože a umelej kože, ktorý je dostupný v čiernom alebo cognac farebnom vyhotovení.
Výbava Platinum zahŕňa inteligentný parkovací asistent s natrénovaným a vzdialeným parkovaním, 360-stupňovú kameru, elektricky ovládané piate dvere s virtuálnym pedálom, adaptívny podvozok DCC Plus a Head-up displej. O kvalitný zvuk sa stará Sound System Canton so 14 reproduktormi a digitálnym ekvalizérom. Elektricky nastaviteľné predné sedadlá s pamäťou ponúkajú ventiláciu, masážnu funkciu aj nastavenie hĺbky sedáka.
Priestranné SUV pre každodenný život aj dlhé cesty
Škoda Kodiaq patrí medzi najuniverzálnejšie vozidlá v ponuke značky. Vďaka priestrannému interiéru, možnosti sedemmiestneho usporiadania a batožinovému priestoru s objemom až 910 litrov dokáže reagovať na rôzne potreby rodín aj aktívnych vodičov.
Model je vhodný na každodenné presuny, dlhšie pracovné cesty aj rodinné dovolenky. Variabilný interiér s možnosťou 7-miestneho usporiadania umožňuje prispôsobiť priestor aktuálnej situácii, či už je prioritou preprava väčšieho počtu cestujúcich, batožiny alebo športového vybavenia.
Široká ponuka pohonov a verzií
Zákazníci si môžu vybrať zo širokej palety moderných pohonov vrátane benzínových, naftových, mild-hybridných a plug-in hybridných motorizácií. K dispozícii sú aj verzie s pohonom všetkých kolies.
Škoda Kodiaq tak ponúka riešenie pre vodičov s rozdielnymi požiadavkami na spôsob používania vozidla, typ pohonu aj jazdný charakter. Spoločným základom zostáva vysoká úroveň praktickosti, komfortu a každodennej využiteľnosti.
Aktuálna ponuka na model Škoda Kodiaq je dostupná u autorizovaných partnerov značky Škoda na Slovensku. Viac informácií o ponuke, dostupných verziách a konkrétnych podmienkach získajú zákazníci na www.skoda.sk alebo v sieti autorizovaných predajcov značky Škoda.

Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

Škoda Kodiaq prináša cenové zvýhodnenie až 7 500 eur, predĺženú záruku a bezplatný servis na päť rokov
Značka Škoda pripravila pre zákazníkov atraktívnu ponuku na svoje najväčšie SUV. Model Škoda Kodiaq je dostupný s cenovým zvýhodnením až do výšky 7 500 eur, predĺženou zárukou a bezplatným servisom na 5 rokov alebo 100 000 kilometrov.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Epiq, Elroq, Enyaq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

